


FONDI PËR VEPRIMIN KLIMATIK TË TË RINJVE

YOUTH CLIMATE ACTION FUND

Udhëzuesi i Programit
Raundi 1: 2026-27

“Ndryshimet klimatike janë një sfidë që kërkon angazhimin e të gjithëve. Është thelbësore që të rinjtë, të cilët kanë më shumë për të humbur nga pasojat e tyre, të marrin rol udhëheqës në përballimin e kësaj sfide.”

Hyrje 

Bashkia Durrës është përzgjedhur si një nga qytetet pjesëmarrëse në programin ndërkombëtar Fondi për Veprimin Klimatik të të Rinjve/Youth Climate Action Fund (YCAF) – Raundi I (2026–2027), një iniciativë globale e themeluar nga Bloomberg Philanthropies dhe e zbatuar në partneritet me Bloomberg Center for Public Innovation në Johns Hopkins University, C40 Cities Climate Leadership Group, United Cities and Local Governments (UCLG) dhe Rockefeller Philanthropy Advisors.
Programi synon të fuqizojë të rinjtë e moshës 15–24 vjeç për të projektuar dhe zbatuar zgjidhje inovative për sfidat klimatike lokale, nëpërmjet një skeme konkurruese të mikrogranteve.

Në kuadër të këtij programi, një fond prej 40,000 USD do të shpërndahet në formën e mikrogranteve me vlerë nga 1,000 deri në 5,000 USD, për financimin e 8–50 projekteve klimatike të udhëhequra nga të rinjtë. 

Nëpërmjet Fondit për Veprimin Klimatik të të Rinjve/YCAF, po i bashkoheni një grupi global prej 300 bashkish që punojnë për të forcuar mënyrën se si bashkitë bashkëpunojnë me të rinjtë për të zhvilluar zgjidhje lokale për klimën. Gjatë zbatimit të programit të mikro-granteve do të angazhohen të rinjtë e moshës 15 deri në 24 vjeç për t’i vënë këto ide në zbatim në komunitetin tonë. 
Programi u mundëson bashkisë të identifikojnë ide të reja nga të rinjtë, t’i mbështesin ato përmes granteve të vogla dhe të ndërtojnë kapacitetet e tyre për të angazhuar të rinjtë në avancimin e prioriteteve lokale klimatike.  
Fondi për Veprimin Klimatik të të Rinjve synon:
· T’u mundësojë bashkive të bashkëpunojnë me të rinjtë për zhvillimin dhe zbatimin e zgjidhjeve ndaj sfidave lokale klimatike;
· Të krijojë rrugë që idetë e të rinjve të kalojnë nga kontributi në zbatim, në përputhje me prioritetet klimatike të bashkisë;
· Të ndërtojë kapacitete dhe struktura të qëndrueshme të bashkisë për angazhimin e të rinjve; 
· Të rrisë besimin midis bashkive dhe të rinjve që jetojnë në Durrës përmes bashkëpunimit dhe rezultateve të dukshme. 









Prioritetet klimatike për aplikim për mikro-grant:

1. Mbjellja e sipërfaqeve kodrinore me fidanë pishash në zonat kodrinore me rrëshqitje dherash.
2. Ruajtja dhe përmirësimi i mbulesës bimore natyrore dhe artificiale në qendrat urbane përfshirë dhe Landfillin e Mbetjeve – EC OLAND
3. Ndërtimi i shtigjeve për biçikleta dhe promovimi i përdorimit të biçikletave në zonat urbane të qytetit dhe zonave turistike. 

Çfarë është një projekt i financuar përmes një granti të vogël - mikro-grant?
Mikro-grantet janë grante të vogla (1,000–5,000 USD) që mbështesin projekte klimatike të drejtuara nga të rinjtë, në përputhje me prioritetet e Bashkisë Durrës. Ato janë krijuar për të nxjerrë në pah ide të reja nga të rinjtë dhe për t’u mundësuar atyre të ndërmarrin veprime në komunitetet e tyre.
Projektet e financuara nga një mikro-grant duhet:
· të propozohen, hartohen dhe drejtohen nga të paktën dy të rinj të moshës 15–24 vjeç
· të jenë në përputhje me prioritetet klimatike të Bashkisë Durrës
· të përfundojnë deri të enjten, 15 prill 2027
· të zbatohen me një buxhet prej 1,000–5,000 USD duke përdorur shpenzime të pranueshme (shih Shtojcën A)
· të fokusohen në drejtimin dhe veprimin e të rinjve; kostot e pajisjeve dhe infrastrukturës nuk duhet të tejkalojnë 50% të buxhetit të projektit

Çdo projekt duhet të përfshijë:
· të paktën një rezultat të drejtpërdrejtë (një produkt i drejtpërdrejtë i realizuar, si numri i aktiviteteve të zhvilluara)
· të paktën një rezultat përfundimtar (rezultati që vjen nga këto aktivitete)
· një objektiv numerik për të dyja
Një “rezultat i drejtpërdrejtë” (output) është një produkt i drejtpërdrejtë ose rezultat i matshëm i aktiviteteve (si “numri i aktiviteteve të pastrimit të zhvilluara”), ndërsa një “rezultat përfundimtar” (outcome) është ajo që ndodh si rezultat i këtyre aktiviteteve. Të dyja duhet të kenë një objektiv numerik. 






Një model për përshkrimin e projektit: 


	
Shembull projekti (çfarë ndodh në projekt)
	Shembull rezultati të drejtpërdrejtë (cilat janë aktivitetet e projektit)

	Rezultat i pritshëm (çfarë arrihet si rezultat i këtyre aktiviteteve)

	Organizoni një seri pastrimesh të parqeve të qytetit
	Numri i aktiviteteve të pastrimit të drejtuara nga të rinjtë
	       Numri i qeseve me mbetje të mbledhura


	Hartoni një buletin  informues për mbledhjet e këshillit bashkiak lidhur me klimën
	Numri i të rinjve të regjistruar në bulletin/
newsletter
	Numri i të rinjve që marrin pjesë në mbledhjet publike të këshillit bashkiak


	Filloni një bashkëpunim për shndërrimin e mbetjeve ushqimore në peleta plehu

	Numri i peletave të plehut të krijuara

	Sasia e mbetjeve 
  ushqimore të ripërdorura



Kush mund të përfitojë një mikro-grant?
Projektet do të drejtohen nga të rinjtë, por fondet duhet t’u shpërndahen organizatave. Përfituesit e pranueshëm përfshijnë:
· Organizata të drejtuara nga të rinjtë (p.sh. klube ose grupe të të rinjve)
· Organizata që u shërbejnë të rinjve (organizata të drejtuara nga të rritur që mbështesin të rinjtë)
· Organizata sponsorizuese, të tilla si agjenci të bashkisë, shkolla ose institucione të tjera arsimore, muze ose organizata komunitare
Kompanitë private, individët, partitë politike ose organizatat e lidhura me partitë politike nuk janë të pranueshme për këtë program financimi.


Të gjitha organizatat duhet:
· Të jenë subjekte të regjistruara ligjërisht
· Të njihen si organizata jofitimprurëse ose bamirësie sipas legjislacionit vendor (përveç rasteve kur janë subjekte publike)
· Të kenë një llogari bankare në emër të organizatës. 
Për qëllime pajtueshmërie:
· Njësia e bashkisë që menaxhon programin nuk mund të veprojë si sponsorizuese e një projekti
· Sponsorizuesit nuk mund të jenë organizata partiake ose parti politike
· Përfituesit e mikro-granteve nuk mund të jenë subjekt i ndonjë regjimi anksionesh të zbatueshëm


Si përzgjidhen projektet për të përftuar mikro-grante?
Projektet duhet të sigurohen përmes një thirrjeje të hapur dhe të përzgjidhen nga një komision i pavarur përzgjedhjeje. Drejtuesi i programit nga Bashkia Durrës është përgjegjës për kryerjen e shqyrtimit të pranueshmërisë së bashku me bashkë-drejtuesin e programit, por nuk duhet të jetë anëtar i komisionit të përzgjedhjes. Komisioni i përzgjedhjes duhet të përbëhet nga të paktën tre persona, duke përfshirë anëtarë të ekipit të Bashkisë Durrës dhe këshilltarë të jashtëm që sjellin ekspertizë shtesë në punën me të rinjtë dhe veprimin klimatik. Anëtarët e komisionit të përzgjedhjes nuk duhet të jenë të lidhur drejtpërdrejt me përfituesit e mundshëm të grantit ose projektet, për të shmangur konfliktet e interesit.
Kërkesat për përzgjedhjen:
· Çdo mikro-grant duhet të financojë një projekt klimatik të veçantë, të drejtuar nga të rinjtë.
· Një organizatë e vetme mund të marrë deri në tre mikro-grante për projekte të veçanta.
· Projektet e përzgjedhura duhet të mbulojnë një gamë temash klimatike; fondet nuk duhet të përqendrohen në një temë ose lloj ndërhyrjeje të vetëm.
· Bashkitë duhet të akordojnë nga 8 deri në 50 mikro-grante dhe duhet të synojnë të marrin të paktën dy herë më shumë aplikime se numri i projekteve të financuara.





Dorëzimi i Aplikimeve për mikro-grante

Organizatat e interesuara ftohen të paraqesin aplikimet e tyre brenda datës  6 Nëntor 2026, ora 15:30. 

Aplikimet duhet të dorëzohen në tre (3) kopje të printuara dhe një kopje  elektronike 
(CD ose USB) dorazi ose me postë zyrtare në adresën: Zyra e Marrëdhënieve me 
Publikun në adresën: Sheshi “Liria”, Nr. 1, Bashkia Durrës. 

Aplikimet duhet të dorëzohen në një zarf të vulosur mbi të cilin  është shkruar emri i 
thirrjes “Mikro-grante për projekte klimatike të drejtuara nga të rinjtë, në kuadër të 
Programit Youth Climate Action Fund/Fondi për Veprimin Klimatik të të Rinjve – 
Bloomberg Philanthropies”, emri i plotë si edhe adresa e aplikantit.

Aplikimet e dërguara në mënyra të tjera (p.sh. email etj) ose që janë dërguar në adresa 
të tjera, nuk do të merren në shqyrtim.


















Shtojca A: Shpenzimet e pranueshme dhe të papranueshme

Kjo shtojcë detajon se cilat shpenzime të projekteve janë të pranueshme dhe të papranueshme për mikro-grantet e Fondit të Veprimit Klimatik për të Rinjtë.

[bookmark: Eligible_Microgrant_Project_Expenses_]Shpenzime të pranueshme për projektet e mikro-granteve
· Furnizime dhe materiale për projektin, duke përfshirë marrjen me qira dhe blerjen e artikujve të nevojshëm drejtpërdrejt për zbatimin e projektit, si pajisje, mjete, materiale arti ose teknologji.
· Kostot për organizimin e aktiviteteve komunitare, punëtorive ose sesioneve edukative, duke përfshirë qiranë e ambientit, printimin e materialeve për pjesëmarrësit dhe pije/ushqime bazë.
· Kostot për çdo leje të nevojshme për zbatimin e projektit në përputhje me rregulloret vendore.
· Shpenzime të arsyeshme për transport tokësor (si transporti publik, shërbimet e udhëtimit të përbashkët ose taksitë) për pjesëmarrësit e rinj ose anëtarët e ekipit të përfshirë drejtpërdrejt në zbatimin e projektit.
· Materiale promovuese për rritjen e ndërgjegjësimit për projektin, nxitjen e angazhimit të palëve të interesuara dhe komunitetit më të gjerë dhe ndarjen e rezultateve të projektit, duke përfshirë fotografimin, mbështetjen editoriale dhe videografinë.
· Tarifa të arsyeshme për trajnimin dhe mentorimin e ofruar në punëtori me pjesëmarrës të rinj.
· Kostot administrative që OJQ-të vendore, grupet qytetare, klubet rinore, shkollat ose organizatat e tjera mund të tarifojnë për administrimin e një mikro-granti në emër të të rinjve drejtues të projektit. Kostot nuk duhet të jenë më shumë se 15% e vlerës së mikro-grantit.
· Shuma të vogla për të mundësuar pjesëmarrjen e të rinjve, si dieta për ushqim ose karta dhuratë, nëse këto shpenzime janë të arsyeshme në raport me aktivitetet. Në asnjë rast këto shpenzime nuk mund të përbëjnë shumicën e mikro-grantit.
· Investime kapitale kur nuk tejkalojnë 50% të mikro-grantit dhe janë pjesë thelbësore e projektit të propozuar dhe të drejtuar nga të rinjtë

· Shërbime/shpenzime të mbuluara nga nisma ekzistuese të bashkisë
· Qira ose shërbime utilitare, përveç rasteve të specifikuara më sipër


· Tarifat e regjistrimit të organizatave jofitimprurëse/OJQ-ve
· Honorare dhe tarifa për folësit
· Bursa studimi
· Mbështetje e drejtpërdrejtë për individë ose familje
· Kontribute ose shpenzime politike partiake
· Shpenzime që lidhen me fushata politike, mbledhje fondesh ose projekte politike
· Shpenzime që lidhen me lobimin (përpjekjet për të ndikuar në legjislacion) ose regjistrimin e votuesve
· Shpenzime që lidhen me aktivitete tregtare
· Fushata kapitale, fonde të përhershme ose pozicione akademike të financuara
· Pagesa për zyrtarë qeveritarë
· Aktivitete ose mbledhje fondesh që nuk lidhen me veprimin klimatik të të rinjve
· Ridhënia e granteve ose dhënia e nën-granteve për organizata ose individë të tjerë

	Përshkrimi i projektit
	Pranueshmëria
	Arsyeja

	Karta dhuratë për një dyqan ushqimor lokal për të falënderuar të rinjtë drejtues për përpjekjet e tyre vullnetare dhe kohën e angazhuar.
	E pranueshme
	Fondet për të mundësuar pjesëmarrjen e të rinjve duhet të jenë të arsyeshme, në bazë të aktiviteteve, dhe nuk mund të tejkalojnë 50% të mikro-grantit.


	Pagesa e një tarife për një shkencëtar mjedisor lokal për të drejtuar një punëtori praktike për testimin e tokës me pjesëmarrës të rinj gjatë tre sesioneve.

	E pranueshme
	Mbulohen tarifat e arsyeshme për trajnim dhe mentorim në kuadër të një punëtorie me pjesëmarrje aktive të të rinjve.

	Pagesa e një tarife për një folës kryesor për të mbajtur një prezantim në një aktivitet klimatik për të rinjtë.
	E papranueshme
	Honoraret dhe tarifat për fjalime të njëhershme nuk mbulohen, edhe për aktivitete që lidhen me klimën.


	Prodhimi dhe shpërndarja e fletëpalosjeve për të mbështetur zgjedhjen e një kandidati politik lokal.
	E papranueshme
	Fondet nuk mund të shpenzohen për të mbështetur fushata politike ose organizata politike partiake.

	Instalimi i paneleve diellore për ndërtesat bashkiake, si shkollat.
	E papranueshme
	Fondet duhet të përdoren për aktivitete të drejtuara nga të rinjtë dhe jo më shumë se 50% e mikro-grantit duhet të drejtohet për investime kapitale.

